

**Oblastný výbor Západ**

**Slovenskej volejbalovej federácie**

**r**

**Komenského 1651/88, 020 01 Púchov, IČO:50910990,** [**ov@svfoz.sk**](mailto:ov@svfoz.sk)**,** [**www.svf.oz.sk**](http://www.svf.oz.sk)

**Rokovací poriadok Konferencie ObV Západ SVF**

**podľa čl.15 bod 6 stanov ObV Západ SVF**

**Článok 1**

**Úvodné ustanovenie.**

V zmysle stanov je Konferencia najvyšším orgánom Oblastného výboru Západ Slovenskej volejbalovej federácie (ďalej len „Oblastný výbor“). Tento Rokovací poriadok upravuje priebeh rokovania Konferencie Oblastného výboru.

**Článok 2**

**Zahájanie rokovania konferencie.**

1. Rokovanie konferencie vedie predseda Oblastného výboru alebo ním poverený člen Výkonného výboru.
2. Predseda Oblastného výboru pred začiatkom konferencie zostaví z prítomných delegátov Mandátovú komisiu, ktorej úlohou je zistiť uznášaniaschopnosť Konferencie porovnaním počtu prítomných delegátov s právom hlasovania s celkovým počtom oprávnených delegátov v zmysle stanov Oblastného výboru. O výsledku bude spísaná správa Mandátovej komisie.
3. Ak konferencia je uznášania schopná, predseda Oblastného výboru prednesie návrh na zloženie Návrhovej komisie a pri volebnej konferencii aj návrh na zloženie Volebnej komisie. Všetci delegáti majú právo podať námietky voči zloženiu komisii, majú právo navrhnúť iné zloženie komisii a majú právo byť navrhnutí do komisii.
4. O zložení komisii rozhoduje konferencia verejným hlasovaním. Člen komisie musí byť prítomní na konferencii.
5. Po zvolení komisii predseda predloží návrh programu konferencie. Všetci delegáti majú právo vyjadriť sa k programu, prípadne podať nárvh na doplnenie či zmenu programu.
6. O programe konferencie rozhoduje konferencia verejným hlasovaním.

**Článok 3**

**Návrhová komisia.**

Návrhová komisia sa skladá z predsedu komisie a dvoch členov komisie. Úlohou návrhovej komisie je spísať zápisnicu o priebehu konferencie a predložiť návrh uznesenia konferencie.

**Článok 4**

**Volebná komisia.**

Volebná komisia sa skladá z predsedu komisie a dvoch členov komisie. Úlohou volebnej komisie je dohliadať na priebeh volieb do orgánov Oblastného výboru a spísať zápisnicu o výsledku volieb. Na základe správy volebnej komisie je možné zdokladovať oprávnenosť výkonu jednotlivých funkcii orgánov Oblastného výboru konkrétnymi osobami.

**Článok 5**

**Rokovanie konferencie.**

Rokovanie prebieha podľa konferenciou schváleného programu. Prezentovaný účastník konferencie môže v jednotlivých bodoch programu podávať návrhy, predniesť svoje stanovisko, žiadať vysvetlenia. Poradie diskutovať prideľuje predseda Oblastného výboru alebo ním poverený člen Výkonného výboru, ktorý riadi a usmerňuje priebeh rokovania. Z rokovania konferencie sa vyhotovuje zápisnica konferencie.

**Článok 6**

**Uznesenie.**

Konferencia Oblastného výboru samostantne schvaľuje uznesenie konferencie, ktoré môže obsahovať rozhodnutia, stanoviská, žiadosti a odporúčania, tak voči vlastným členom Oblastného výboru, tak aj voči tretím osobám, napr. voči SVF, médiam, verejnosti, a podobne.

V Púchove, 10.07.2017, schválené prípravným výborom.

Ing.Michal Suchánek

predseda ObV Západ SVF